Χρυσορράχη Αιτωλοακαρνανίας

Η Χρυσορράχη είναι οικισμός στην Στερεά Ελλάδα και Περιφερειακή Ενότητα Αιτωλοακαρνανίας.

 Γεωγραφικά - ιστορικά στοιχεία 
Η Χρυσορράχη βρίσκεται στα βόρεια όρια με την Περιφερειακή Ενότητα Άρτας, σε υψόμετρο 460 μέτρα σε απόσταση περίπου 44 χλμ. Β. από την Αμφιλοχία (έδρα του δήμου) και 23 χλμ. ΝΑ. από την Άρτα. Σύμφωνα με την τοπική παράδοση δημιουργήθηκε από κατοίκους του άλλοτε οικισμού Συγγενών, που στη συνέχεια ονομάστηκε Δύο Αλώνια ή Συγγενά.

Αναφέρεται επίσημα το 1940 ως Δύο Αλώνια να ανήκει στην τότε κοινότητα Φλωριάδας. Το 1954 με το ΦΕΚ 101Α - 24/05/1954 μετονομάστηκε σε Χρυσορράχη. Σύμφωνα με το σχέδιο Καλλικράτης μαζί με την Παλαιά Φλωριάδα, το Ελαιόφυτο, το Καθαροβούνι, την Καστριώτισσα, την Χρυσοπηγή, το Παλαιόκαστρο και τη Φλωριάδα αποτελούν την Τοπική Κοινότητα Φλωριάδας που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 79  κατοίκους«ΦΕΚ αποτελεσμάτων ΜΟΝΙΜΟΥ πληθυσμού», σελ. 10716 (σελ. 242 του pdf).

Σημαντικό αξιοθέατο είναι η Ιερά Μονή Συγγενών η οποία βρίσκεται βορειοανατολικά του χωριού και είναι αφιερωμένη στη Γέννηση της Θεοτόκου. Από το 1986 έχει χαρακτηριστεί ως ιστορικό διατηρητέο μνημείο "επειδή πρόκειται για χαρακτηριστικό δείγμα εκκλησιαστικής αρχιτεκτονικής του 18ου αιώνα στην επαρχία Bάλτου. Tο καθολικόν της Mονής είναι Bασιλική που χτίστηκε στα 1722 και κοσμείται με τοιχογραφίες, ξυλόγλυπτο τέμπλο, οροφή λαϊκής τέχνης με μικρά ρομβοειδή φατνώματα και φυτική διακόσμηση".

 Παραπομπές 

 Εξωτερικοί σύνδεσμοι 
 Φλωριάδα Βάλτου από τον ιστότοπο http://www.valtosprovince.com

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας